title: Rozhodnutie Rady (SZBP) 2015/883 z 8. júna 2015, ktorým sa mení a predlžuje rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo)

text:
               9.6.2015

               SK

               Úradný vestník Európskej únie

               L 143/14

         ROZHODNUTIE RADY (SZBP) 2015/883
   z 8. júna 2015,
   ktorým sa mení a predlžuje rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 21. septembra 2010 prijala rozhodnutie 2010/565/SZBP (1) naposledy zmenené rozhodnutím 2014/674/SZBP (2). Platnosť rozhodnutia 2010/565/SZBP končí 30. júna 2015.

               (2)

               Rada 20. apríla 2015 schválila koncepciu krízového riadenia, ktorou sa mení a predlžuje misia EUSEC RD Congo v Konžskej demokratickej republike.

               (3)

               Misia EUSEC RD Congo sa uskutoční v kontexte situácie, ktorá sa môže zhoršiť a mohla by ohroziť dosiahnutie cieľov vonkajšej činnosti Únie stanovených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie Rady 2010/565/SZBP sa týmto mení takto:

               1.

               Článok 2 sa nahrádza takto:
               „Článok 2
               Poslanie
               S cieľom konsolidovať úspechy misie EUSEC RD Congo a pripraviť odovzdanie jej úloh ozbrojeným silám Konžskej demokratickej republiky po ukončení angažovanosti v rámci spoločnej bezpečnostnej a obrannej politiky bude misia EUSEC RD Congo:

                           —

                           pokračovať vo vykonávaní a monitorovaní reformy ozbrojených síl Konžskej demokratickej republiky prostredníctvom zachovania strategického poradenstva, a to aj v rámci Generálneho inšpektorátu, zohľadňujúc ľudské práva a hľadisko rodovej rovnosti, pričom zabezpečí úzku koordináciu s aktérmi relevantnými z hľadiska procesu prechodu a odovzdania úloh;

                           —

                           spolupracovať s vojenskými orgánmi na udržateľnosti vojenského vzdelávacieho systému so zameraním na školy pre dôstojníkov a poddôstojníkov a zároveň pripravovať proces prechodu a odovzdanie úloh.

                     Misia EUSEC RD Congo pôsobí v záujme dosiahnutia svojich cieľov v súlade s parametrami stanovenými v koncepcii krízového riadenia a uvedenými v pláne misie.“

               2.

               V článku 9 sa odsek 1 nahrádza takto:
               „1.   Referenčná suma určená na pokrytie výdavkov spojených s misiou na obdobie od 1. októbra 2010 do 30. septembra 2011 je 12 600 000 EUR.
               Referenčná suma určená na pokrytie výdavkov spojených s misiou na obdobie od 1. októbra 2011 do 30. septembra 2012 je 13 600 000 EUR.
               Referenčná suma určená na pokrytie výdavkov spojených s misiou na obdobie od 1. októbra 2012 do 30. septembra 2013 je 11 000 000 EUR.
               Referenčná suma určená na pokrytie výdavkov spojených s misiou na obdobie od 1. októbra 2013 do 30. septembra 2014 je 8 455 000 EUR.
               Referenčná suma určená na pokrytie výdavkov spojených s misiou na obdobie od 1. októbra 2014 do 30. júna 2015 je 4 600 000 EUR.
               Referenčná suma určená na pokrytie výdavkov spojených s misiou na obdobie od 1. júla 2015 do 30. júna 2016 je 2 700 000 EUR.“

               3.

               Článok 9a sa vypúšťa.

               4.

               V článku 17 sa druhý odsek nahrádza takto:
               „Uplatňuje sa do 30. júna 2016.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2015.

      V Luxemburgu 8. júna 2015

            Za Radu

            predsedníčka

         D. REIZNIECE-OZOLA

      (1)  Rozhodnutie Rady 2010/565/SZBP z 21. septembra 2010 o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (Ú. v. EÚ L 248, 22.9.2010, s. 59).

      (2)  Rozhodnutie Rady 2014/674/SZBP z 25. septembra 2014, ktorým sa mení a predlžuje rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (Ú. v. EÚ L 282, 26.9.2014, s. 24).


title: 2011/226/EÚ: Rozhodnutie Komisie zo 7. apríla 2011 , ktorým sa predlžuje prechodné obdobie týkajúce sa nadobúdania poľnohospodárskej pôdy v Lotyšsku  Text s významom pre EHP

text:
               8.4.2011

               SK

               Úradný vestník Európskej únie

               L 94/31

         ROZHODNUTIE KOMISIE
   zo 7. apríla 2011,
   ktorým sa predlžuje prechodné obdobie týkajúce sa nadobúdania poľnohospodárskej pôdy v Lotyšsku
   (Text s významom pre EHP)
   (2011/226/EÚ)
   EURÓPSKA KOMISIA,
   so zreteľom na zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska,
   so zreteľom na akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na kapitolu 3 prílohy VIII k tomuto aktu,
   so zreteľom na žiadosť Lotyšska,
   keďže:

               (1)

               V akte o pristúpení z roku 2003 sa ustanovuje, že Lotyšsko môže na základe podmienok, ktoré sú v ňom stanovené, ponechať v období 7 rokov odo dňa pristúpenia, ktoré sa skončí 30. apríla 2011, v platnosti zákazy týkajúce sa nadobúdania poľnohospodárskej pôdy fyzickými a právnickými osobami z ostatných členských štátov EÚ, ktoré ani nemajú sídlo, ani nie sú registrované, ani nemajú pobočku alebo sprostredkovateľa v Lotyšsku. Ide o dočasnú výnimku týkajúcu sa voľného pohybu kapitálu, ktorý zaručujú články 63 až 66 Zmluvy o fungovaní Európskej únie. Toto prechodné obdobie sa môže predĺžiť iba raz, a to maximálne o tri roky.

               (2)

               Dňa 6. decembra 2010 Lotyšsko požiadalo o predĺženie prechodného obdobia týkajúceho sa nadobúdania poľnohospodárskej pôdy o 3 roky.

               (3)

               Hlavným dôvodom prechodného obdobia bola potreba chrániť sociálno-ekonomické podmienky poľnohospodárskych činností v dôsledku zavedenia jednotného trhu a prechodu na spoločnú poľnohospodársku politiku v Lotyšsku. Jeho cieľom bolo najmä zohľadniť obavy týkajúce sa možného vplyvu liberalizácie nadobúdania poľnohospodárskej pôdy na odvetvie poľnohospodárstva v dôsledku počiatočných veľkých rozdielov v cenách pôdy a v príjmoch v porovnaní s Belgickom, Dánskom, Fínskom, Francúzskom, Gréckom, Holandskom, Írskom, Luxemburskom, Nemeckom, Portugalskom, Rakúskom, Spojeným kráľovstvom, Španielskom, Švédskom a Talianskom (ďalej len „EÚ 15“). Cieľom prechodného obdobia bolo aj uľahčiť poľnohospodárom proces reštitúcií a privatizácie poľnohospodárskej pôdy. Komisia vo svojej správe zo 16. júla 2008 o preskúmaní prechodných opatrení týkajúcich sa získavania poľnohospodárskych nehnuteľností stanovených v zmluve o pristúpení z roku 2003 (ďalej len „strednodobé preskúmanie 2008“) už zdôraznila význam dokončenia tejto poľnohospodárskej reformy do konca plánovaného prechodného obdobia (1).

               (4)

               Na základe údajov, ktoré sú k dispozícii Eurostatu, sú ceny poľnohospodárskej pôdy v Lotyšsku nižšie ako ceny poľnohospodárskej pôdy v EÚ. Úplná konvergencia predajných cien poľnohospodárskej pôdy sa ani neočakávala, ani nepovažovala za nevyhnutnú podmienku na ukončenie prechodného obdobia. Napriek tomu sú rozdiely v cenách poľnohospodárskej pôdy medzi Lotyšskom a krajinami EÚ 15 také značné, že môžu byť prekážkou v hladkom pokroku smerom k cenovej konvergencii.

               (5)

               Podobne ako je to pri úrovniach cien poľnohospodárskej pôdy, z údajov Eurostatu vyplýva aj to, že rozdiel v HDP na obyvateľa v štandardoch kúpnej sily medzi Lotyšskom a EÚ 15 stále pretrváva. Znamená to, že v pomere ku kúpnej sile rezidentov Lotyšska sú existujúce ceny poľnohospodárskej pôdy v Lotyšsku vysoké.

               (6)

               Zároveň pretrváva nižšia konkurencieschopnosť lotyšského odvetvia poľnohospodárstva v porovnaní s odvetvím poľnohospodárstva v EÚ 15 a problém je znásobený aj ťažkosťami v prístupe k finančným prostriedkom a vysokými úrokovými sadzbami, ktoré sa uplatňujú na komerčné úverové nástroje používané na nadobúdanie poľnohospodárskej pôdy (15 % p. a. v roku 2009 podľa údajov, ktoré poskytli lotyšské orgány).

               (7)

               Navyše podľa údajov, ktoré poskytli lotyšské orgány na základe údajov od lotyšskej štátnej agentúry pre pôdu k 1. januáru 2010, poľnohospodárska pôda predstavuje 37,7 % celkovej plochy krajiny, pričom zalesnené územia pokrývajú 45,8 % plochy krajiny. V roku 2007 vlastnili poľnohospodári 62 % poľnohospodárskej pôdy a 26,6 % poľnohospodárskej pôdy bolo prenajatých. Aj keď väčšina poľnohospodárskej pôdy v Lotyšsku je už teraz v súkromnom vlastníctve, proces reštitúcií vlastníckych práv a pozemková reforma vo vidieckych oblastiach stále neboli dokončené.

               (8)

               Nejasnosť vlastníckych práv nevyhnutným spôsobom bráni transakciám s pôdou a konsolidácii poľnohospodárskych pozemkov. Fragmentácia pôdy na druhej strane ďalej prispieva k nižšej konkurencieschopnosti a vytvára poľnohospodárske podniky, ktoré sa menej orientujú na trh. V tejto súvislosti z údajov Eurostatu vyplýva, že aj keď prebieha postupná konsolidácia pôdy a priemerný podiel využívanej poľnohospodárskej plochy v poľnohospodárskom podniku v Lotyšsku sa v období rokov 2001 a 2007 zvýšil z 10 ha na 16 ha, tento podiel je stále nižší ako v iných členských štátoch EÚ, ako napr. v Dánsku, Nemecku a Švédsku, kde bol v roku 2007 tento priemerný podiel 60 ha, 46 ha, resp. 43 ha.

               (9)

               Nedávna celosvetová finančná a hospodárska kríza mala negatívny vplyv aj na lotyšské hospodárstvo. Nedostatok dopytu, po ktorom nasledovalo prudké zníženie kúpnych cien poľnohospodárskych výrobkov v čase, keď ceny surovín ešte stále boli na vysokej úrovni roku 2008, ďalej prehĺbili už aj tak znevýhodnenú pozíciu lotyšských poľnohospodárov v porovnaní s poľnohospodármi z EÚ 15.

               (10)

               Vzhľadom na to možno spolu s lotyšskými orgánmi predpokladať, že zrušenie obmedzení 1. mája 2011 by vyvolalo tlak na ceny pôdy v Lotyšsku. Preto existuje hrozba vážneho narušenia lotyšského trhu s poľnohospodárskou pôdou po skončení prechodného obdobia.

               (11)

               Preto by sa malo povoliť predĺženie prechodného obdobia o tri roky v zmysle kapitoly 3 prílohy VIII k aktu o pristúpení z roku 2003.

               (12)

               Aby sa trh úplne pripravil na liberalizáciu, je aj v nepriaznivej hospodárskej situácii naďalej nanajvýš dôležité podporovať zlepšovanie faktorov, ako sú možnosti získania úverov a poistenia pre poľnohospodárov a dokončenie štrukturálnej reformy poľnohospodárstva počas prechodného obdobia, ako už bolo zdôraznené v strednodobom preskúmaní 2008.

               (13)

               Keďže otvorený jednotný trh bol vždy základom európskej prosperity, zvýšený prísun zahraničného kapitálu by znamenal potenciálne prínosy aj pre poľnohospodársky trh v Lotyšsku. Ako sa zdôrazňuje v strednodobom preskúmaní 2008, zahraničné investície do odvetvia poľnohospodárstva by takisto mohli mať výrazný dlhodobý vplyv na poskytovanie kapitálu a know-how, fungovanie trhu s pôdou a poľnohospodársku produktivitu. Postupné uvoľňovanie obmedzení zahraničného vlastníctva v prechodnom období by takisto prispelo k príprave trhu na úplnú liberalizáciu.

               (14)

               Z dôvodu právnej istoty a s cieľom zabrániť právnemu vákuu vo vnútroštátnom právnom systéme Lotyšska po skončení súčasného prechodného obdobia by toto rozhodnutie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO ROZHODNUTIE:
   Článok 1
   Prechodné obdobie týkajúce sa nadobúdania poľnohospodárskej pôdy v Lotyšsku, uvedené v kapitole 3 prílohy VIII k aktu o pristúpení z roku 2003, sa predlžuje do 30. apríla 2014.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 7. apríla 2011

            Za Komisiu

            predseda

         José Manuel BARROSO

      (1)  KOM(2008) 461 v konečnom znení zo 16. júla 2008.


title: Rozhodnutie Rady z 3. mája 1989, ktorým sa v mene spoločenstva prijíma odporúčanie z 5. júna 1962 Rady pre colnú spoluprácu týkajúce sa colného prerokovania podanej cestovnej batožiny prepravovanej v železničnej doprave v znení z 21. júna 1988

text:
Dôležité právne oznámenie

|

31989D0339

Úradný vestník L 142 , 25/05/1989 S. 0007 - 0009 Fínske špeciálne vydanie: Kapitola 2 Zväzok 7 S. 0041  Švédske špeciálne vydanie: Kapitola 2 Zväzok 7 S. 0041

		Rozhodnutie Radyz 3. mája 1989,ktorým sa v mene spoločenstva prijíma odporúčanie z 5. júna 1962 Rady pre colnú spoluprácu týkajúce sa colného prerokovania podanej cestovnej batožiny prepravovanej v železničnej doprave v znení z 21. júna 1988(89/339/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na návrh Komisie,keďže 21. júna 1998 Rada pre colnú spoluprácu prijala zmeny a doplnky odporúčania z 5. júna 1962, zavedúc nový vzor tlačiva colného vyhlásenia o podanej cestovnej batožine a povoľujúc colným alebo hospodárskym úniám prijať odporúčanie;keďže nový vzor tlačiva colného vyhlásenia o podanej cestovnej batožine schválila Rada pre colnú spoluprácu na návrh spoločenstva; keďže tento vzor tlačiva zodpovedá návrhu, ktorý predložilo spoločenstvo a je navrhnutý tak, aby sa aktualizoval obsah colného vyhlásenia o podanej cestovnej batožine a aby sa uľahčilo zavedenie tohto dokladu v krajinách, ktoré ho až doteraz nemohli používať;keďže táto zmena a doplnok je v zásadnom záujme spoločenstva, ktoré by preto malo prijať odporúčanie z 5. júna 1962 v znení zmien a doplnkov,ROZHODLA TAKTO:Článok 1Odporúčanie Rady pre colnú spoluprácu z 5. júna 1962 týkajúce sa colného prerokovania podanej cestovnej batožiny prepravovanej v železničnej doprave v znení z 21. júna 1988 sa týmto v mene spoločenstva prijíma s okamžitým účinkom.Text odporúčania je pripojený k tomuto rozhodnutiu.Článok 2Predseda Rady sa týmto poveruje menovať osobu splnomocnenú oznámiť generálnemu tajomníkovi Rady pre colnú spoluprácu, že spoločenstvo prijalo odporúčanie uvedené v článku 1.V Bruseli 3. mája 1989Za RadupredsedaP. Solbes--------------------------------------------------ODPORÚČANIE RADY PRE COLNÚ SPOLUPRÁCUz 5. júna 1962,týkajúce sa colného prerokovania podanej cestovnej batožiny prepravovanej v železničnej doprave(v znení z 21. júna 1988)RADA PRE COLNÚ SPOLUPRÁCU,BERÚC DO ÚVAHY, že úsilie vyvinuté železničnými orgánmi na zabezpečenie efektívnosti v medzinárodnej preprave podanej cestovnej batožiny si zasluhuje podporu,ŽELAJÚC SI preto uľahčiť rýchle manipulovanie s touto batožinou zjednodušením colných formalít,BERÚC DO ÚVAHY že, pokiaľ je to možné, od cestujúcich by sa nemalo vyžadovať, aby sa podávali ústne colné vyhlásenia colným orgánom krajiny odoslania a krajiny určenia kvôli prerokovaniu svojej podanej cestovnej batožiny a mali by požadovať svoju cestovnú batožinu okamžite po príchode na miesto svojho určenia,ODPORÚČA, aby členovia Rady a colné alebo ekonomické únie uplatnili tieto ustanovenia vzhľadom na podanú cestovnú batožinu:1. keď ich cestovnú batožinu zaevidujú železničné orgány, cestujúci majú možnosť podať vyhlásenie na pripojenom tlačive, aby sa urýchlili colné formality;2. tlačivo je vytlačené na zadnej strane nákladného listu, ktorý pripravia železničné orgány, alebo na samostatnom hárku, ktorý sa má prilepiť k nákladnému listu; vytlačené je v jazyku (alebo v jednom z úradných jazykov) krajiny odoslania, no cestujúci bude mať možnosť získať preklad do iného jazyka;3. vyhlásenie predložia železničné orgány colným orgánom krajiny odoslania aj krajiny určenia, ak sú o to požiadané;4. písomné vyhlásenie sa považuje za náhradu vyhlásenia, ktoré sa bežne požaduje od cestujúcich, a má aj rovnaký účinok;5. ak to považujú za možné, colné orgány upustia od kontroly obsahu cestovnej batožiny zahrnutej v písomnom vyhlásení;6. ak colné orgány upustia od kontroly obsahu batožiny, táto sa okamžite prepustí železničným orgánom, aby ju mohli zaslať na miesto určenia;7. colné orgány môžu prijať akékoľvek kontrolné opatrenia, ktoré považujú za potrebné na zabránenie zneužitia,BEZ OHĽADU NA ustanovenia odseku 1, tlačivo vyhlásenia sa môže upraviť, ak je to vhodné, na základe dohody medzi colnými správami,RADA vyzýva členov a colné alebo ekonomické únie, ktoré prijímajú súčasné odporúčanie, aby oznámili generálnemu tajomníkovi Rady a uviedli dátum a podmienky jeho vykonávania. Generálny tajomník oznámi túto informáciu colným správam členov, colným alebo ekonomickým úniám a Medzinárodnej únii železníc.--------------------------------------------------PRÍLOHACOLNÉ VYHLÁSENIE O PODANEJ CESTOVNEJ BATOŽINE1. TÝMTO VYHLASUJEMa) že batožina uvedená nižšie obsahuje len veci osobnej potreby, ktoré sa bežne používajú pri cestovaní, ako je oblečenie, bielizeň, toaletné potreby, knihy a športové vybavenie a že tieto predmety sa nedovážajú na obchodné účely;b) že táto batožina neobsahuje:- potraviny, tabak, alkoholické nápoje, anetol, strelné zbrane, bodné alebo sečné zbrane, náboje, výbušniny, drogy, živé zvieratá, rastliny, rádiové vysielače alebo vysielače — prijímače, peňažné prostriedky, druhy a výrobky z druhov chránených podľa Washingtonského dohovoru z 3. marca 1973 o medzinárodnom obchode s ohrozenými druhmi voľne žijúcich živočíchov a rastlín; predmety, ktoré zakazujú predpisy krajiny určenia z dôvodu ochrany verejnej mravnosti a morálky,- tovar určený na bezplatné alebo iné rozšírenie alebo tovar určený na výkon povolania alebo na obchodné účely,- tovar, ktorý som kúpil(-a) alebo dostal(-a) mimo colného územia mojej krajiny a ešte som ich neprihlásil(-a) colným orgánom mojej krajiny trvalého pobytu (toto obmedzenie sa uplatní len pri návrate do krajiny trvalého pobytu).2. TÝMTO POVOĽUJEM železničným orgánom, aby vykonali všetky colné formality.3. SOM SI VEDOMÝ(-Á), toho, že uvedenie nepravdivých údajov je porušením colných predpisov a podlieha uloženiu sankcie alebo zaisteniu môjho tovaru.+++++ TIFF +++++--------------------------------------------------


title: Rozhodnutie Rady z 22. decembra 1994 o záveroch Druhého dodatkového protokolu k Európskej dohode medzi Európskym spoločenstvom a jeho členskými štátmi na jednej strane a Rumunskom na strane druhej a Dočasnej dohode o obchode a s obchodom súvisiacimi záležitosťami medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na strane druhej

text:
Dôležité právne oznámenie

|

31994D0982

Úradný vestník L 378 , 31/12/1994 S. 0005 - 0005 Fínske špeciálne vydanie: Kapitola 11 Zväzok 37 S. 0294  Švédske špeciálne vydanie: Kapitola 11 Zväzok 37 S. 0294

		Rozhodnutie Radyz 22. decembra 1994o záveroch Druhého dodatkového protokolu k Európskej dohode medzi Európskym spoločenstvom a jeho členskými štátmi na jednej strane a Rumunskom na strane druhej a Dočasnej dohode o obchode a s obchodom súvisiacimi záležitosťami medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na strane druhej(94/982/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jeho článok 113 v súvislosti s článkom 228 ods. 2 prvou vetou,so zreteľom na závery zasadnutia Európskej rady, ktorá sa konala v Essene 9. a 10. decembra 1994,so zreteľom na návrh Komisie,keďže Komisia rokovala v mene Spoločenstiev o druhom dodatkovom protokole k Dočasnej dohode [1] o obchode a s obchodom súvisiacimi záležitosťami a k Európskej dohode s Rumunskom;keďže je potrebné schváliť tento druhý dodatkový protokol;ROZHODLA TAKTO:Článok 1Týmto sa v mene Európskeho spoločenstva schvaľuje Druhý dodatkový protokol k Európskej dohode medzi Európskymi spoločenstvami a ich členmi na jednej strane a Rumunskom na strane druhej, ak Dočasnej dohode o obchode a s obchodom súvisiacimi záležitosťami medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na strane druhej.Text druhého dodatkového protokolu je pripojený k tomuto rozhodnutiu.Článok 2Ustanovenia na uplatnenie článku 3 Druhého dodatkového protokolu o poľnohospodárskych produktoch patriacich do prílohy II a subjektu v sústave organizácie spoločného trhu k systému odvodov alebo colných povinností a o produktoch patriacich pod číselný znak KN 07119040, 20031020 a 20031030 sa prijme v súlade s procedúrou stanovenou v článku 26 nariadenia Rady (EHS) č. 804/68 z 27. júna 1968 o spoločnej organizácii trhu v s mliekom a mliečnymi výrobkami [2], alebo ktoré sa zhoduje s ustanoveniami iného nariadenia o zriadení spoločnej organizácii poľnohospodárskych trhov. Ak si uplatnenie dohody vyžaduje spoluprácu s Rumunskom, Komisia prijme potrebné opatrenia na zaistenie takejto spolupráce.Článok 3Predseda Rady sa týmto v mene Spoločenstva oprávňuje určiť osobu splnomocnenú na podpísanie druhého dodatkového protokolu.Predseda Rady v mene Spoločenstva predloží oznámenie, ktoré ustanovuje článok 9 druhého dodatkového protokolu.V Bruseli 22. decembra 1994Za RaduPredsedaH. Seehofer[1] Ú. v. ES L 81, 2.4.1993, s. 2.[2] Ú. v. ES L 148, 28.6.1968, s. 13. Nariadenie naposledy zmenené a doplnené nariadením (ES) č. 1880/94 (ES L 197, 30.7.1994, s. 21).--------------------------------------------------


title: Rozhodnutie Rady (EÚ) 2015/947 z 15. júna 2015, ktorým sa vymenúvajú dvaja portugalskí členovia a jeden portugalský náhradník Výboru regiónov

text:
               19.6.2015

               SK

               Úradný vestník Európskej únie

               L 154/14

         ROZHODNUTIE RADY (EÚ) 2015/947
   z 15. júna 2015,
   ktorým sa vymenúvajú dvaja portugalskí členovia a jeden portugalský náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh portugalskej vlády,
   keďže:

               (1)

               Rada prijala 26. januára 2015 rozhodnutie 2015/116/EÚ (1) a 5. februára 2015 rozhodnutie 2015/190/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Alberta Joãa CARDOSA GONÇALVESA JARDIMA a pána Antónia Luísa DOS SANTOS DA COSTU sa uvoľnili dve miesta členov Výboru regiónov.

               (3)

               V dôsledku skončenia funkčného obdobia pána Joãa CUNHA E SILVU sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členov:

                           —

                           pán Miguel Filipe MACHADO DE ALBUQUERQUE, Presidente do Governo Regional da Madeira

                           —

                           pán Fernando MEDINA, Presidente da Câmara Municipal de Lisboa

                     a

               b)

               za náhradníka:

                           —

                           pán Mário Sérgio Quaresma GONÇALVES MARQUES, Secretário Regional dos Assuntos Parlamentares e Europeus da Madeira

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 15. júna 2015

            Za Radu

            predseda

         K. GERHARDS

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.


title: 2009/98/ES: Rozhodnutie Európskej centrálnej banky z  11. decembra 2008 , ktorým sa mení a dopĺňa rozhodnutie ECB/2006/17 o ročnej účtovnej závierke Európskej centrálnej banky (ECB/2008/22)

text:
               5.2.2009

               SK

               Úradný vestník Európskej únie

               L 36/22

      ROZHODNUTIE EURÓPSKEJ CENTRÁLNEJ BANKY

   z 11. decembra 2008,
   ktorým sa mení a dopĺňa rozhodnutie ECB/2006/17 o ročnej účtovnej závierke Európskej centrálnej banky
   (ECB/2008/22)
   (2009/98/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 26.2,
   keďže:

               (1)

               Rozhodnutie ECB/2006/17 z 10. novembra 2006 o ročnej účtovnej závierke Európskej centrálnej banky (1) je potrebné zmeniť a doplniť s cieľom zohľadniť strategické rozhodnutia a vývoj na trhu.

               (2)

               Európska centrálna banka (ďalej len „ECB“) prehodnotila svoju politiku zverejňovania informácií o transakciách s cennými papiermi, aby ešte viac posilnila princíp transparentnosti vo vzťahu k ročnej účtovnej závierke ECB. V rámci tejto revidovanej politiky by mali byť cenné papiere, ktoré boli predtým zatriedené ako finančné fixné aktíva, preklasifikované z položky súvahy označenej ako „ostatné finančné aktíva“ do zodpovedajúcej položky s názvom „aktívum“, a to v závislosti od pôvodu emitenta, denominácie meny a podľa toho, či sú cenné papiere držané až do splatnosti. Navyše, všetky finančné nástroje, ktoré sú súčasťou označeného portfólia, by mali byť zahrnuté do položky „ostatné finančné aktíva“.

               (3)

               Rozhodnutie ECB/2006/17 neobsahuje osobitné pravidlá o účtovaní forwardových úrokových swapov, devízových futures a kapitálových futures. Takéto nástroje sa na finančných trhoch používajú v čoraz väčšej miere a môžu byť zaujímavé z pohľadu správy devízových rezerv ECB. Zatiaľ čo forwardové úrokové swapy by mali byť účtované rovnako ako „štandardné“ („plain vanilla“) úrokové swapy, devízové futures a kapitálové futures by mali byť účtované rovnako ako úrokové futures,

         ROZHODLA TAKTO:
   Článok 1
   Zmeny a doplnenia
   Rozhodnutie ECB/2006/17 sa mení a dopĺňa takto:

               1.

               Článok 8 sa mení a dopĺňa takto:

                           a)

                           Odsek 2 sa nahrádza takto:
                           „2.   Preceňovanie zlata, nástrojov v cudzej mene, cenných papierov iných ako tie, ktoré sú klasifikované ako cenné papiere držané až do splatnosti a neobchodovateľné cenné papiere, ako aj finančných nástrojov sa tak v súvahe, ako aj v podsúvahe, vykonáva strednými trhovými kurzami a cenami ku koncu roka.“

                           b)

                           Dopĺňa sa tento odsek 4:
                           „4.   Cenné papiere, ktoré sú klasifikované ako cenné papiere držané až do splatnosti a neobchodovateľné cenné papiere, sa oceňujú pri amortizačných nákladoch a podliehajú testu na znehodnotenie.“

               2.

               Článok 10 sa nahrádza takto:
               „Článok 10
               Obchodovateľné kapitálové nástroje
               Obchodovateľné kapitálové nástroje sa účtujú v súlade s článkom 9 usmernenia ECB/2006/16.“

               3.

               Článok 16 sa nahrádza takto:
               „Článok 16
               Futures
               Futures sa účtujú v súlade s článkom 16 usmernenia ECB/2006/16.“

               4.

               V článku 17 sa dopĺňa táto veta:
               „V prípade forwardových úrokových swapov sa amortizácia začína od dátumu splatnosti transakcie.“

               5.

               Prílohy I a III k rozhodnutiu ECB/2006/17 sa menia a dopĺňajú v súlade s prílohou k tomuto rozhodnutiu.

         Článok 2
   Záverečné ustanovenie
   Toto rozhodnutie nadobúda účinnosť 31. decembra 2008.

      Vo Frankfurte nad Mohanom 11. decembra 2008

            Prezident ECB

         Jean-Claude TRICHET

      (1)  Ú. v. EÚ L 348, 11.12.2006, s. 38.

      PRÍLOHA
      Prílohy I a III k rozhodnutiu ECB/2006/17 sa menia a dopĺňajú takto:

                  1.

                  Tabuľka v prílohe I s názvom „Aktíva“ sa nahrádza takto:
                  „AKTÍVA

                              Súvahová položka

                              Zatriedenie obsahu súvahových položiek

                              Zásada oceňovania

                              Aktíva

                                          1

                                          Zlato a pohľadávky v zlate

                              Fyzické zlato, t. j. tehličky, mince, platničky, zrnká na sklade alebo ‚na ceste‘. Nefyzické zlato, ako zostatky na netermínovaných účtoch zlata (nepriradené účty), termínované vklady a pohľadávky na prijatie zlata vyplývajúce z týchto transakcií: navýšenie (‚upgrading‘) alebo zníženie (‚downgrading‘) transakcie a umiestnenie zlata alebo swapy rýdzosti zlata (‚purity swaps‘), ak je rozdiel medzi vydaním a prijatím viac ako jeden pracovný deň

                              Trhová hodnota

                                          2

                                          Pohľadávky voči nerezidentom eurozóny v cudzej mene

                              Pohľadávky v cudzej mene voči zmluvným stranám, ktoré nie sú rezidentmi eurozóny vrátane medzinárodných a nadnárodných inštitúcií a centrálnych bánk mimo eurozóny

                                          2.1

                                          Pohľadávky voči Medzinárodnému menovému fondu (MMF)

                                          a)

                                          Práva čerpania v rámci rezervnej tranže (v čistom vyjadrení)
                                          Národná kvóta znížená o zostatky v eurách k dispozícii pre MMF. Účet číslo 2 MMF (eurový účet pre administratívne výdavky) by sa mohol zahrnúť pod túto položku alebo pod položku ‚Záväzky voči nerezidentom eurozóny v eurách‘

                                          a)

                                          Práva čerpania v rámci rezervnej tranže (v čistom vyjadrení)
                                          Nominálna hodnota, prepočítanie podľa devízového trhového kurzu

                                          b)

                                          Zvláštne práva čerpania
                                          Stavy zvláštnych práv čerpania (v hrubom vyjadrení)

                                          b)

                                          Zvláštne práva čerpania
                                          Nominálna hodnota, prepočítanie podľa devízového trhového kurzu

                                          c)

                                          Ostatné pohľadávky
                                          Všeobecné mechanizmy prijímania pôžičiek, úvery podľa osobitných mechanizmov prijímania úverov, vklady v rámci Programu na zníženie chudoby a možnosť rastu

                                          c)

                                          Ostatné pohľadávky
                                          Nominálna hodnota, prepočítanie podľa devízového trhového kurzu

                                          2.2

                                          Zostatky v bankách, investície do cenných papierov, zahraničné pôžičky a ostatné zahraničné aktíva

                                          a)

                                          Zostatky v bankách mimo eurozóny iné ako tie, ktoré sú zatriedené pod položkou aktív ‚Ostatné finančné aktíva‘
                                          Bežné účty, termínované vklady, jednodňové peniaze, reverzné repo obchody

                                          a)

                                          Zostatky v bankách mimo eurozóny
                                          Nominálna hodnota, prepočítanie podľa devízového trhového kurzu

                                          b)

                                          Investície do cenných papierov mimo eurozóny iné ako tie, ktoré sú zatriedené pod položkou aktív ‚Ostatné finančné aktíva‘
                                          Zmenky a dlhopisy, dlžobné úpisy, dlhopisy s nulovým kupónom, cenné papiere peňažného trhu, kapitálové nástroje držané ako súčasť devízových rezerv, všetky vydané rezidentmi mimo eurozóny

                                          b) i)

                                          Obchodovateľné cenné papiere iné ako tie, ktoré sú držané až do splatnosti
                                          Trhová cena a devízový trhový kurz
                                          Všetky prémie alebo diskonty sa amortizujú

                                          b) ii)

                                          Obchodovateľné cenné papiere klasifikované ako cenné papiere držané až do splatnosti
                                          Obstarávacia cena, ktorá podlieha testu na znehodnotenie a devízový trhový kurz
                                          Všetky prémie alebo diskonty sa amortizujú

                                          b) iii)

                                          Neobchodovateľné cenné papiere
                                          Obstarávacia cena, ktorá podlieha testu na znehodnotenie a devízový trhový kurz
                                          Všetky prémie alebo diskonty sa amortizujú

                                          b) iv)

                                          Obchodovateľné kapitálové nástroje
                                          Trhová cena a devízový trhový kurz

                                          c)

                                          Zahraničné úvery (vklady) v prospech nerezidentov eurozóny iné ako tie, ktoré sú zatriedené v položke aktív ‚Ostatné finančné aktíva‘

                                          c)

                                          Zahraničné pôžičky
                                          Vklady v nominálnej hodnote prepočítané podľa devízového trhového kurzu

                                          d)

                                          Ostatné zahraničné aktíva
                                          Bankovky a mince mimo eurozóny

                                          d)

                                          Ostatné zahraničné aktíva
                                          Nominálna hodnota, prepočítanie podľa devízového trhového kurzu

                                          3

                                          Pohľadávky voči rezidentom eurozóny v cudzej mene

                                          a)

                                          Investície do cenných papierov v rámci eurozóny iné ako tie, ktoré sú klasifikované v položke aktív ‚Ostatné finančné aktíva‘
                                          Zmenky a dlhopisy, dlžobné úpisy, dlhopisy s nulovým kupónom, cenné papiere peňažného trhu, kapitálové nástroje držané ako súčasť devízových rezerv, všetky vydané rezidentmi eurozóny

                                          a) i)

                                          Obchodovateľné cenné papiere iné ako tie, ktoré sú držané až do splatnosti
                                          Trhová cena a devízový trhový kurz
                                          Všetky prémie alebo diskonty sa amortizujú

                                          a) ii)

                                          Obchodovateľné cenné papiere klasifikované ako tie, ktoré sú držané až do splatnosti
                                          Obstarávacia cena, ktorá podlieha testu na znehodnotenie a devízový trhový kurz
                                          Všetky prémie alebo diskonty sa amortizujú

                                          a) iii)

                                          Neobchodovateľné cenné papiere
                                          Obstarávacia cena, ktorá podlieha testu na znehodnotenie a devízový trhový kurz
                                          Všetky prémie alebo diskonty sa amortizujú

                                          a iv)

                                          Obchodovateľné kapitálové nástroje
                                          Trhová cena a devízový trhový kurz

                                          b)

                                          Ostatné pohľadávky rezidentov eurozóny iné ako tie, ktoré sú klasifikované v položke aktív ‚Ostatné finančné aktíva‘
                                          Úvery, vklady, reverzné repo obchody, ostatné úvery

                                          b)

                                          Ostatné pohľadávky
                                          Vklady a ostatné úvery v nominálnej hodnote prepočítané podľa devízového trhového kurzu

                                          4

                                          Pohľadávky voči nerezidentom eurozóny v eurách

                                          4.1

                                          Zostatky v bankách, investície do cenných papierov a úvery

                                          a)

                                          Zostatky v bankách mimo eurozóny iné ako tie, ktoré sú klasifikované v položke aktív ‚Ostatné finančné aktíva‘
                                          Bežné účty, termínované vklady, jednodňové peniaze, reverzné repo obchody v súvislosti so správou cenných papierov v eurách

                                          a)

                                          Zostatky v bankách mimo eurozóny
                                          Nominálna hodnota

                                          b)

                                          Investície do cenných papierov mimo eurozóny iné ako tie, ktoré sú klasifikované v položke aktív ‚Ostatné finančné aktíva‘
                                          Kapitálové nástroje, zmenky a dlhopisy, dlžobné úpisy, dlhopisy s nulovým kupónom, cenné papiere peňažného trhu, všetky emitované nerezidentmi eurozóny

                                          b) i)

                                          Obchodovateľné cenné papiere iné ako tie, ktoré sú držané až do splatnosti
                                          Trhová cena
                                          Všetky prémie alebo diskonty sa amortizujú

                                          b) ii)

                                          Obchodovateľné cenné papiere klasifikované ako cenné papiere držané až do splatnosti
                                          Obstarávacia cena, ktorá podlieha testu na znehodnotenie
                                          Všetky prémie alebo diskonty sa amortizujú

                                          b) iii)

                                          Neobchodovateľné cenné papiere
                                          Obstarávacia cena, ktorá podlieha testu na znehodnotenie
                                          Všetky prémie alebo diskonty sa amortizujú

                                          b) iv)

                                          Obchodovateľné kapitálové nástroje
                                          Trhová cena

                                          c)

                                          Úvery v prospech nerezidentov eurozóny iné ako tie, ktoré sú klasifikované v položke aktív ‚Ostatné finančné aktíva‘

                                          c)

                                          Úvery mimo eurozóny
                                          Vklady v nominálnej hodnote

                                          d)

                                          Cenné papiere vydané subjektmi mimo eurozóny iné ako tie, ktoré sú klasifikované v položke aktív ‚Ostatné finančné aktíva‘
                                          Cenné papiere vydané nadnárodnými alebo medzinárodnými organizáciami, napr. Európskou investičnou bankou, bez ohľadu na ich geografické umiestnenie

                                          d) i)

                                          Obchodovateľné cenné papiere iné ako tie, ktoré sú držané až do splatnosti
                                          Trhová cena
                                          Prémie/diskonty sa amortizujú.

                                          d) ii)

                                          Obchodovateľné cenné papiere klasifikované ako cenné papiere držané až do splatnosti
                                          Obstarávacia cena, ktorá podlieha testu na znehodnotenie
                                          Všetky prémie alebo diskonty sa amortizujú

                                          d) iii)

                                          Neobchodovateľné cenné papiere
                                          Obstarávacia cena, ktorá podlieha testu na znehodnotenie
                                          Všetky prémie alebo diskonty sa amortizujú

                                          4.2

                                          Pohľadávky z úverových operácií v mechanizme ERM II

                              Poskytovanie úverov podľa podmienok ERM II

                              Nominálna hodnota

                                          5

                                          Úvery v eurách poskytnuté úverovým inštitúciám eurozóny súvisiace s operáciami menovej politiky v eurách

                              Položky 5.1 až 5.5: transakcie podľa príslušných nástrojov menovej politiky, ktoré sú uvedené v prílohe I k usmerneniu ECB/2000/7 z 31. augusta 2000 o nástrojoch a postupoch menovej politiky Eurosystému (1)

                                          5.1

                                          Hlavné refinančné operácie

                              Pravidelné reverzné transakcie poskytujúce likviditu s týždennou frekvenciou a s bežnou splatnosťou jeden týždeň

                              Nominálna hodnota alebo repo obstarávacia cena

                                          5.2

                                          Dlhodobejšie refinančné operácie

                              Pravidelné reverzné transakcie poskytujúce likviditu s mesačnou frekvenciou a s bežnou splatnosťou tri mesiace

                              Nominálna hodnota alebo repo obstarávacia cena

                                          5.3

                                          Reverzné dolaďovacie operácie

                              Reverzné transakcie vykonávané ako ad hoc transakcie na dolaďovacie účely

                              Nominálna hodnota alebo repo obstarávacia cena

                                          5.4

                                          Štrukturálne reverzné operácie

                              Reverzné transakcie upravujúce štrukturálnu pozíciu Eurosystému voči finančnému sektoru

                              Nominálna hodnota alebo repo obstarávacia cena

                                          5.5

                                          Jednodňové refinančné obchody

                              Jednodňové poskytovanie likvidity za vopred určenú úrokovú mieru oproti akceptovateľným aktívam (automatické operácie)

                              Nominálna hodnota alebo repo obstarávacia cena

                                          5.6

                                          Úvery súvisiace s výzvami na dodatočné vyrovnanie

                              Dodatočný úver pre úverové inštitúcie, ktorý vyplýva z nárastov hodnôt podkladových aktív týkajúcich sa iných úverov poskytnutých týmto úverovým inštitúciám

                              Nominálna hodnota alebo obstarávacia cena

                                          6

                                          Ostatné pohľadávky voči úverovým inštitúciám eurozóny v eurách

                              Bežné účty, termínované vklady, jednodňové peniaze, reverzné repo obchody v súvislosti so správou portfólií cenných papierov v položke aktív ‚Cenné papiere rezidentov eurozóny v eurách‘ vrátane transakcií, ktoré vyplývajú z transformácie pôvodných devízových rezerv eurozóny a ostatné pohľadávky. Korešpondenčné účty v zahraničných úverových inštitúciách eurozóny. Ostatné pohľadávky a operácie, ktoré nesúvisia s operáciami menovej politiky Eurosystému

                              Nominálna hodnota alebo obstarávacia cena

                                          7

                                          Cenné papiere rezidentov eurozóny v eurách

                              Cenné papiere iné ako tie, ktoré sú klasifikované v položke aktív ‚Ostatné finančné aktíva‘: kapitálové nástroje, zmenky a dlhopisy, dlžobné úpisy, dlhopisy s nulovým kupónom, cenné papiere peňažného trhu držané priamo vrátane štátnych cenných papierov, ktoré pochádzajú z obdobia pred HMÚ, v eurách; dlhové certifikáty ECB kupované na účely dolaďovania

                                          i)

                                          Obchodovateľné cenné papiere iné ako tie, ktoré sú držané až do splatnosti
                                          Trhová cena
                                          Všetky prémie alebo diskonty sa amortizujú

                                          ii)

                                          Obchodovateľné cenné papiere klasifikované ako tie, ktoré sú držané až do splatnosti
                                          Obstarávacia cena podlieha testu na znehodnotenie
                                          Všetky prémie alebo diskonty sa amortizujú

                                          iii)

                                          Neobchodovateľné cenné papiere
                                          Obstarávacia cena, ktorá podlieha testu na znehodnotenie
                                          Všetky prémie alebo diskonty sa amortizujú

                                          iv)

                                          Obchodovateľné kapitálové nástroje
                                          Trhová cena

                                          8

                                          Dlh verejnej správy v eurách

                              Pohľadávky voči verejnej správe, ktoré pochádzajú z obdobia pred HMÚ (neobchodovateľné cenné papiere, úvery)

                              Vklady/úvery v nominálnej hodnote, neobchodovateľné cenné papiere podľa obstarávacej ceny

                                          9

                                          Pohľadávky v rámci Eurosystému

                                          9.1

                                          Pohľadávky týkajúce sa vlastných zmeniek zabezpečujúcich emisiu dlhových certifikátov ECB

                              Iba súvahová položka ECB
                              Vlastné zmenky vydané národnými centrálnymi bankami na základe vzájomných dohôd v súvislosti s dlhovými certifikátmi ECB

                              Nominálna hodnota

                                          9.2

                                          Pohľadávky súvisiace s prideľovaním eurobankoviek v rámci Eurosystému

                              Pohľadávky súvisiace s emisiou bankoviek ECB podľa rozhodnutia ECB/2001/15 zo 6. decembra 2001 o vydaní eurobankoviek (2)

                              Nominálna hodnota

                                          9.3

                                          Ostatné pohľadávky v rámci Eurosystému (v čistom vyjadrení)

                              Čistá pozícia týchto podpoložiek:

                                          a)

                                          čisté pohľadávky vyplývajúce zo zostatkov na účtoch TARGET2 a korešpondenčných účtoch národných centrálnych bánk, t. j. čistá hodnota pohľadávok a záväzkov – pozri tiež položku pasív ‚Ostatné pasíva v rámci Eurosystému (v čistom vyjadrení)‘

                                          a)

                                          Nominálna hodnota

                                          b)

                                          ostatné pohľadávky v rámci Eurosystému, ktoré môžu vzniknúť, vrátane predbežného rozdeľovania výnosov ECB z emisie peňazí v prospech národných centrálnych bánk

                                          b)

                                          Nominálna hodnota

                                          10

                                          Položky súvisiace s vysporiadaním

                              Zostatky na zúčtovacích účtoch (pohľadávky) vrátane šekov v procese inkasa

                              Nominálna hodnota

                                          11

                                          Ostatné aktíva

                                          11.1

                                          Mince eurozóny

                              Euromince

                              Nominálna hodnota

                                          11.2

                                          Hmotné a nehmotné fixné aktíva

                              Pozemky a budovy, nábytok a vybavenie vrátane počítačového vybavenia, programové vybavenie

                              Obstarávacia cena znížená o odpisy
                              Odpisovanie je systematické znižovanie odpisovanej čiastky aktíva počas jeho životnosti. Životnosť je obdobie, počas ktorého sa predpokladá, že fixné aktívum je daným subjektom použiteľné. Životnosť individuálneho významného fixného aktíva môže byť systematicky prehodnocovaná, ak sa očakávania líšia od predchádzajúcich odhadov. Významné aktíva môžu obsahovať zložky s rôznou životnosťou. Životnosť takýchto zložiek by sa mala hodnotiť individuálne.
                              Obstarávacia cena nehmotných aktív zahŕňa cenu nadobudnutia nehmotných aktív. Iné priame alebo nepriame náklady sa zaúčtujú
                              Kapitalizácia výdavkov: založená na limite (pod 10 000 EUR bez DPH: žiadna kapitalizácia)

                                          11.3

                                          Ostatné finančné aktíva

                                          —

                                          Podielové účasti a investície do dcérskych spoločností, kapitálové nástroje držané zo strategických/politických dôvodov

                                          —

                                          Cenné papiere vrátane kapitálových nástrojov a iné finančné nástroje, ako aj zostatky vrátane termínovaných vkladov a bežných účtov držaných ako označené portfólio

                                          —

                                          Reverzné repo obchody s úverovými inštitúciami v súvislosti so správou portfólií cenných papierov pod touto položkou

                                          a)

                                          Obchodovateľné akciové nástroje
                                          Trhová hodnota

                                          b)

                                          Podielové účasti a nelikvidné akcie a všetky ostatné kapitálové nástroje držané ako trvalé investície
                                          Obstarávacia cena, ktorá podlieha testu na znehodnotenie

                                          c)

                                          Investície do dcérskych spoločností alebo majetkových účastí s významným vplyvom
                                          Čistá hodnota aktíva

                                          d)

                                          Obchodovateľné cenné papiere iné ako tie, ktoré sú držané až do splatnosti
                                          Trhová cena
                                          Prémie/diskonty sa amortizujú.

                                          e)

                                          Obchodovateľné cenné papiere klasifikované ako cenné papiere držané až do splatnosti alebo cenné papiere držané ako trvalé investície
                                          Obstarávacia cena, ktorá podlieha testu na znehodnotenie
                                          Všetky prémie alebo diskonty sa amortizujú

                                          f)

                                          Neobchodovateľné cenné papiere
                                          Obstarávacia cena, ktorá podlieha testu na znehodnotenie

                                          g)

                                          Zostatky v bankách a úvery
                                          Nominálna hodnota prepočítaná podľa devízového trhového kurzu, ak sú zostatky/vklady denominované v cudzej mene

                                          11.4

                                          Preceňovacie rozdiely podsúvahových nástrojov

                              Výsledky oceňovania devízových forwardov, devízových swapov, úrokových swapov, dohôd o forwardovej úrokovej miere, forwardových transakcií s cennými papiermi, devízových spotových transakcií odo dňa uzatvorenia obchodu do dňa zúčtovania

                              Čistá pozícia medzi forwardom a spotom podľa devízového trhového kurzu

                                          11.5

                                          Časové rozlíšenie a náklady budúcich období

                              Príjem, ktorý nie je splatný vo vykazovanom období, avšak je možné ho k nemu pripísať. Náklady budúcich období a platený naakumulovaný úrok (t. j. naakumulovaný úrok kúpený s cenným papierom)

                              Nominálna hodnota, devízy prepočítané podľa trhového kurzu

                                          11.6

                                          Ostatné

                                          a)

                                          Preddavky, úvery a ostatné menšie položky. Fiduciárne úvery

                                          a)

                                          Nominálna hodnota alebo obstarávacia cena

                                          b)

                                          Investície týkajúce sa vkladov klientov v zlate

                                          b)

                                          Trhová hodnota

                                          c)

                                          Čisté aktíva z dôchodkov

                                          c)

                                          Podľa článku 22 ods. 3

                                          12

                                          Strata za rok

                              Nominálna hodnota

                  2.

                  V prílohe III prvom stĺpci tabuľky podnadpise 2.3 sa slová „Tvorba a použitie rezerv na kurzové a cenové riziká“ nahrádzajú slovami „Tvorba a použitie rezerv na krytie kurzového a úrokového rizika a rizika spojeného s cenou zlata“.

         (1)  Ú. v. ES L 310, 11.12.2000, s. 1.

         (2)  Ú. v. ES L 337, 20.12.2001, s. 52.“


title: Rozhodnutie Rady zo 16. decembra 2009 o poskytnutí štátnej pomoci orgánmi Lotyšskej republiky na nákup poľnohospodárskej pôdy od 1. januára 2010 do 31. decembra 2013

text:
               22.12.2009

               SK

               Úradný vestník Európskej únie

               L 339/34

      ROZHODNUTIE RADY

   zo 16. decembra 2009
   o poskytnutí štátnej pomoci orgánmi Lotyšskej republiky na nákup poľnohospodárskej pôdy od 1. januára 2010 do 31. decembra 2013
   (2009/991/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 108 ods. 2 tretí pododsek,
   so zreteľom na žiadosť, ktorú 17. novembra 2009 podala vláda Lotyšskej republiky,
   keďže:

               (1)

               Lotyšská republika (ďalej len „Lotyšsko“) 17. novembra 2009 predložila Rade žiadosť o rozhodnutie v súlade s článkom 88 ods. 2 tretím pododsekom Zmluvy o založení Európskeho spoločenstva týkajúce sa plánu Lotyšska poskytnúť štátnu pomoc lotyšským poľnohospodárom na nákup poľnohospodárskej pôdy.

               (2)

               Podľa údajov poskytnutých Ústredným štatistickým úradom Lotyšska 97,6 % všetkých vidieckych podnikov je menších ako 15,9 hektára. Hlavná časť lotyšských poľnohospodárskych podnikov sú teda polosamozásobiteľské. Nepriaznivá štruktúra poľnohospodárskych podnikov v Lotyšsku z hľadiska ich plochy, najnižšie priame platby spomedzi členských štátov, ktoré Lotyšsko dostáva na základe mechanizmu postupného zavádzania, ktorý je ustanovený v Akte o pristúpení z roku 2003 a neprimerane vysoké pracovné vstupy v poľnohospodárstve v porovnaní s návratnosťou majú za následok nízke príjmy v poľnohospodárstve, ktoré sa v roku 2009 ešte viac znížili.

               (3)

               Podľa údajov poskytnutých Ústredným štatistickým úradom Lotyšska do roku 2007 bolo 1 930 900 hektárov poľnohospodárskej pôdy, ale na účely priamych platieb bolo deklarovaných najviac 1 551 185 hektárov. Z toho vyplýva, že 379 715 hektárov je vo vlastníctve a správe nepoľnohospodárov. Štátna pomoc by umožnila poľnohospodárom kúpiť si takúto poľnohospodársku pôdu.

               (4)

               V roku 2009 prehlbujúca sa recesia vo svetovom hospodárstve spôsobená celosvetovou krízou nepriaznivo vplýva na lotyšské hospodárstvo a lotyšské poľnohospodárske podniky pre nedostatok dopytu i prudko klesajúce výkupné ceny: v prvých troch štvrťrokoch 2009 ceny sa pšenice znížili približne o 37 %, ceny raže približne o 44 % a ceny mlieka približne o 38 % oproti úrovniam roku 2008.

               (5)

               Príjmová situácia poľnohospodárov v Lotyšsku sa ďalej zhoršila tým, že sa ceny poľnohospodárskych vstupov v roku 2008 prudko zvýšili (minerálne hnojivá o 67 %, veterinárne služby o 46 %, elektrická energia o 29 % a palivá o 15 %) a v roku 2009 sa neznížili. Výrobné náklady tak zostali nezmenené. Je pravdepodobné, že pre mnohé lotyšské poľnohospodárske podniky sa podmienky budú i naďalej zhoršovať, čo povedie k zvýšenému počtu rodín poľnohospodárov ohrozených chudobou.

               (6)

               Miera nezamestnanosti v Lotyšsku je najvyššia v Európskej únii, keď v septembri 2009 dosiahla už 19,7 % a od januára 2009 vzrástla o 62 %. Štátna pomoc by preto mala pomôcť nezamestnaným začať s poľnohospodárskou výrobou tým, že im umožní nákup poľnohospodárskej pôdy. Mala by tiež poskytnúť príležitosť polosamozásobiteľským poľnohospodárom, ktorí už nepracujú ako zamestnanci v iných odvetviach ako poľnohospodárstve, zlepšiť štruktúru ich podniku z hľadiska plochy s cieľom zabezpečiť príjem, ktorý im zaručí základnú životnú úroveň z pôdy. Mala by tiež uľahčiť predaj poľnohospodárskej pôdy vo vlastníctve nezamestnaných, ktorí potrebujú kapitál, aby mohli zmeniť svoj status na samostatne zárobkovo činné osoby.

               (7)

               Vzhľadom na nedostatok finančných zdrojov poľnohospodárov a vysoké úrokové miery komerčných pôžičiek na nákup poľnohospodárskej pôdy majú poľnohospodári veľké ťažkosti vziať si komerčnú pôžičku na investície, ako sú nákupy poľnohospodárskej pôdy. V novembri 2009 úrokové miery uplatňované úverovými inštitúciami na komerčné úverové linky na nákup poľnohospodárskej pôdy prekročili 15 % za rok.

               (8)

               V roku 2009 doľahla na trh s poľnohospodárskou pôdou recesia. Počet transakcií sa značne znížil a podľa pozemkovej knihy sa počet predajov a nákupov pôdy znížil až 4,5-násobne v porovnaní s rokom 2007.

               (9)

               Štátna pomoc, ktorá sa má poskytnúť, dosahuje maximálne 8 miliónov lotyšských lats (LVL) a mala by umožniť nákup 70 000 hektárov poľnohospodárskej pôdy približne 1 000 poľnohospodármi počas obdobia od roku 2010 do roku 2013. Pomoc sa môže poskytnúť na pôdu vlastnenú štátom i samosprávou, ako aj pôdu vo vlastníctve právnických osôb.

               (10)

               Štátna pomoc sa poskytne formu dotácie úrokových platieb za pôžičky vo výške 4 percentuálnych bodov ročnej úrokovej sadzby uplatňovanej bankou. Ak je však táto ročná úroková sadzba nižšia ako 4 percentuálne body, skutočná úroková sadzba platená dlžníkom sa preplatí v celej výške.

               (11)

               Komisia v tejto fáze nezačala žiadne konanie ani nezaujala stanovisko k povahe a zlučiteľnosti pomoci.

               (12)

               Existujú preto výnimočné okolnosti, ktoré prostredníctvom udelenia výnimky a v rozsahu, ktorý je nevyhnutný na obmedzenie rozsahu chudoby na vidieku v Lotyšsku, umožňujú považovať takúto pomoc za zlučiteľnú s vnútorným trhom,

         PRIJALA TOTO ROZHODNUTIE:
   Článok 1
   Mimoriadna štátna pomoc lotyšských orgánov na pôžičky na nákup poľnohospodárskej pôdy vo výške maximálne 8 miliónov LVL a poskytovaná od 1. januára 2010 do 31. decembra 2013 sa považuje za zlučiteľnú s vnútorným trhom.
   Článok 2
   Toto rozhodnutie je určené Lotyšskej republike.

      V Bruseli 16. decembra 2009

            Za Radu

            predseda

         E. ERLANDSSON


title: 2006/712/ES,Euratom: Rozhodnutie Rady a Komisie z 25. septembra 2006 o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               1.11.2006

               SK

               Úradný vestník Európskej únie

               L 303/13

      ROZHODNUTIE RADY A KOMISIE

   z 25. septembra 2006
   o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2006/712/ES, Euratom)
   RADA EURÓPSKEJ ÚNIE,
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2 a článok 55, článok 57 ods. 2, článok 71, článok 80 ods. 2 a články 93, 94, 133 a 181a v spojení s druhou vetou článku 300 ods. 2 a prvým pododsekom článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na zmluvu o pristúpení zo 16. apríla 2003, a najmä na jej článok 2 ods. 3,
   so zreteľom na akt o pristúpení pripojený k zmluve o pristúpení, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, ustanovujúc určité technické úpravy spojené s inštitucionálnym a právnym rozvojom v rámci Európskej únie, bol v mene Európskeho spoločenstva a členských štátov podpísaný 30. apríla 2004 v súlade s rozhodnutím Rady 2006/711/ES (2).

               (2)

               Protokol sa predbežne vykonáva odo dňa pristúpenia až do nadobudnutia jeho platnosti.

               (3)

               Protokol by mal byť uzatvorený,

         ROZHODLI TAKTO:
   Článok 1
   Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii sa týmto schvaľuje v mene Európskeho spoločenstva, Európskeho spoločenstva pre atómovú energiu a členských štátov.
   Text protokolu je pripojený (3) k tomuto rozhodnutiu.
   Článok 2
   Predseda Rady odovzdá v mene Európskeho spoločenstva a jeho členských štátov oznámenie ustanovené v článku 4 protokolu. Predseda Komisie zároveň odovzdá takéto oznámenie v mene Európskeho spoločenstva pre atómovú energiu.

      V Bruseli 25. septembra 2006

            Za Radu

            predseda

         M. PEKKARINEN

            Za Komisiu

            predseda

         J. M. BARROSO

      (1)  Ú. v. EÚ C 174 E, 14.7.2005, s. 16.

      (2)  Pozri stranu 8 tohto úradného vestníka.

      (3)  Pozri stranu 9 tohto úradného vestníka.


title: Rozhodnutie Rady z 15. februára 1993, ktorým sa udeľuje záruka spoločenstva Európskej investičnej banke na straty z úverov na projekty v spoločnom záujme v určitých tretích krajinách

text:
Dôležité právne oznámenie

|

31993D0115

Úradný vestník L 045 , 23/02/1993 S. 0027 - 0027 Fínske špeciálne vydanie: Kapitola 1 Zväzok 3 S. 0008  Švédske špeciálne vydanie: Kapitola 1 Zväzok 3 S. 0008

		Rozhodnutie Radyz 15. februára 1993,ktorým sa udeľuje záruka spoločenstva Európskej investičnej banke na straty z úverov na projekty v spoločnom záujme v určitých tretích krajinách(93/115/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 235,so zreteľom na návrh Komisie [1],so zreteľom na stanovisko Európskeho parlamentu [2],keďže Rada na zasadnutí v dňoch 13. a 14. mája 1991 na základe oznámenia Komisie rozhodla o obmedzenom rozšírení operácií Európskej investičnej banky (EIB) v tretích krajinách, s ktorými spoločenstvo uzatvorilo dohody o spolupráci;keďže zasadnutie Rady 8. júla 1991 potvrdilo tieto hlavné smery;keďže Rada na zasadnutí 19. mája 1992 rozhodla o hlavných smeroch, že sa uplatnia pri úveroch poskytnutých EIB tretím krajinám, s ktorými spoločenstvo uzatvorilo dohody o spolupráci;keďže Rada vyzvala EIB, aby v súlade so svojím štatútom a obvyklými kritériami poskytla úvery na projekty v spoločnom záujme v určitých tretích krajinách, na ktoré sa vzťahuje záruka;keďže v súlade so závermi zasadnutia Európskej rady prebiehajúceho v dňoch 11. a 12. decembra 1992 bude čo najskôr zriadený záručný fond, aby sa poskytlo primerané rozpočtové zaobchádzanie zárukám na úvery, ktoré spoločenstvo poskytuje tretím krajinám,ROZHODLA TAKTO:Článok 1Spoločenstvo poskytuje plnú záruku Európskej investičnej banke v prípadoch, keď banka neobdrží splatné platby z ktoréhokoľvek úveru poskytnutého v súlade s jeho obvyklými kritériami tretím krajinám, s ktorými spoločenstvo uzatvorilo dohody o spolupráci. Ustanoví sa súhrnný limit 250 miliónov ECU na trojročné obdobie. Tento limit bude na konci uvedeného obdobia preskúmaný.EIB a Komisia sa dohodnú na postupoch poskytnutia záruky.Článok 2Komisia každých šesť mesiacov informuje Európsky parlament a Radu o tempe čerpania úverov, na ktoré sa záruka vzťahuje. S týmto cieľom zašle banka Komisii akékoľvek údaje, ktoré sa nevyhnutne oznámia Európskemu parlamentu a Rade.Komisia ročne predloží správu o vykonávaní tohto rozhodnutia Európskemu parlamentu a Rade.V Bruseli 15. februára 1993Za RadupredsedaM. Jelved[1] Ú. v. ES C 172, 8.7.1992, s. 6.[2] Ú. v. ES C 21, 25.1.1993.--------------------------------------------------


title: Rozhodnutie Rady z  22. decembra 2009 , o poskytnutí štátnej pomoci orgánmi Maďarskej republiky na nákup poľnohospodárskej pôdy medzi 1. januárom 2010 a  31. decembrom 2013

text:
               29.12.2009

               SK

               Úradný vestník Európskej únie

               L 348/55

      ROZHODNUTIE RADY

   z 22. decembra 2009,
   o poskytnutí štátnej pomoci orgánmi Maďarskej republiky na nákup poľnohospodárskej pôdy medzi 1. januárom 2010 a 31. decembrom 2013
   (2009/1017/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 108 ods. 2 tretí pododsek,
   so zreteľom na žiadosť, ktorú 27. novembra 2009 podala vláda Maďarskej republiky,
   keďže:

               (1)

               Maďarská republika (ďalej len „Maďarsko“) 27. novembra 2009 predložilo Rade žiadosť o rozhodnutie v súlade s článkom 88 ods. 2 tretím pododsekom Zmluvy o založení Európskeho spoločenstva týkajúce sa plánu Maďarska poskytnúť štátnu pomoc maďarským poľnohospodárom na nákup poľnohospodárskej pôdy.

               (2)

               Proces privatizácie pôdy, ktorý v Maďarsku prebieha od začiatku deväťdesiatych rokov, v mnohých prípadoch viedol k rozdrobenému alebo nedelenému spoločnému vlastníctvu poľnohospodárskej pôdy, čo má za následok nepriaznivú štruktúru využívania pôdy a slabú ekonomickú životaschopnosť poľnohospodárskych podnikov.

               (3)

               Vzhľadom na nedostatok kapitálu medzi poľnohospodármi, vysoké úrokové miery komerčných pôžičiek na nákup poľnohospodárskej pôdy a sprísňujúce sa podmienky bánk na poskytovanie pôžičiek poľnohospodárom počas súčasnej krízy majú poľnohospodári, najmä tí, ktorí majú malé podniky, malú šancu vziať si komerčnú pôžičku na také investície, ako je napríklad nákup pôdy. V dôsledku finančnej a hospodárskej krízy vzrástli v skutočnosti úrokové miery komerčných pôžičiek na nákup poľnohospodárskej pôdy z priemernej výšky 9,5 % v júli 2008 na 15,5 % v máji 2009 a priemerná výška záruky na získanie takejto pôžičky sa za rovnaké obdobie takmer zdvojnásobila.

               (4)

               V takýchto podmienkach sa dá očakávať, že vzrastie počet špekulatívnych nákupov pôdy hospodárskymi subjektmi, ktoré nevykonávajú poľnohospodársku činnosť a ktoré majú ľahší prístup ku kapitálu.

               (5)

               Štátna pomoc na nákup poľnohospodárskej pôdy by mala v súčasnom kontexte krízy pomôcť zabezpečiť živobytie mnohým rodinám poľnohospodárov vytváraním podmienok umožňujúcim zníženie výrobných nákladov a zvýšenie rentability poľnohospodárskej výroby, čím by mala pomôcť zastaviť nárast chudoby a nezamestnanosti vo vidieckych oblastiach. V dôsledku krízy totiž miera nezamestnanosti v Maďarsku vzrástla zo 7,7 % v období od augusta 2008 do októbra 2008 na 10,4 % v tom istom období roku 2009 a hrubý domáci produkt (HDP) Maďarska sa medzi tretím štvrťrokom 2008 a tretím štvrťrokom 2009 znížil o 7,2 %. HDP Maďarska sa naviac pri súčasných cenách v odvetviach poľnohospodárstva, pôdohospodárstva a rybného hospodárstva medzi prvým polrokom 2008 a prvým polrokom 2009 znížil približne o 33 % (zo 410 828 miliónov maďarských forintov (HUF) na 275 079 miliónov HUF).

               (6)

               Celková výška štátnej pomoci, ktorá sa má poskytnúť, je 4 miliardy HUF a mala by byť rozdelená medzi približne 5 000 poľnohospodárskych výrobcov. Udeľovať by sa mala v nasledujúcej forme:

                           —

                           úroková dotácia v celkovej sumy do 2 miliárd HUF na získanie pôžičiek poľnohospodárov v súkromnej sfére, ktorí spĺňajú kritériá týkajúce sa registrácie, odbornej kvalifikácie, osvedčených poľnohospodárskych postupov a požiadavky životaschopného podniku, umožňujúca získať výhodné pôžičky na nákup poľnohospodárskej pôdy s celkovou rozlohou maximálne 300 hektárov. Úroková dotácia funguje ako hypotekárny úver do maximálnej výšky 75 miliónov HUF a na maximálne obdobie 20 rokov, ktoré zahŕňa dvojročnú dobu odkladu na splatenie kapitálu, a bude predstavovať 50 % priemerného výnosu zo štátnych dlhopisov maďarskej vlády s 5-ročnou alebo 10-ročnou dobou splatnosti navýšenou o 1,75 %;

                           —

                           priamy grant v celkovej sume do 2 miliárd HUF na nákup poľnohospodárskej pôdy v maximálnej výške 20 % nákupnej ceny stanovenej v kúpnej zmluve, pričom grant na jednu žiadosť nepresiahne 3 milióny HUF a príjemca bude môcť podať najviac dve žiadosti ročne. Grant sa môže udeliť súkromnej osobe, ktorá v deň nákupu vykonávala poľnohospodársku činnosť tým, že počas obdobia najmenej jedného roka vlastnila minimálne 5 hektárov vysadenej plochy alebo 1 hektára inej poľnohospodárskej plochy na parcele, ktorá priamo susedí s kúpenou pôdou, a ktorá sa zaviaže, že túto pôdu nepredá a skutočne ju bude využívať len na poľnohospodársku výrobu aspoň počas piatich rokov od dátumu vyplatenia pomoci. Pomoc sa môže udeliť jedine v prípade, že celková existujúca a kúpená pôda zodpovedá hodnote presahujúcej 210 zlatých korún (1) alebo má rozlohu väčšiu ako 2 hektáre v prípade poľnohospodárskej pôdy využívanej ako vinohrad alebo ovocný sad a ak sa táto pôda neregistruje ako lesná pôda.

               (7)

               Na nákup tej istej poľnohospodárskej pôdy sa nesmie kombinovať štátna pomoc vo forme úrokovej dotácie a priameho grantu.

               (8)

               Komisia v tejto fáze nezačala žiadne konanie, ani nezaujala stanovisko k povahe a zlučiteľnosti pomoci.

               (9)

               Existujú preto výnimočné okolnosti, ktoré prostredníctvom udelenia výnimky a v rozsahu, ktorý je nevyhnutný na obmedzenie rozsahu chudoby na vidieku v Maďarsku, umožňujú považovať takúto pomoc za zlučiteľnú s vnútorným trhom,

         PRIJALA TOTO ROZHODNUTIE:
   Článok 1
   Mimoriadna štátna pomoc maďarských orgánov vo forme úrokových d otácií a priamych grantov na nákup poľnohospodárskej pôdy maximálne vo výške 4 miliárd HUF a pridelená medzi 1. januárom 2010 a 31. decembrom 2013 sa považuje za zlučiteľnú s vnútorným trhom.
   Článok 2
   Toto rozhodnutie je určené Maďarskej republike.

      V Bruseli 22. decembra 2009

            Za Radu

            predseda

         A. CARLGREN

      (1)  Jednotka na meranie kvality poľnohospodárskej pôdy v Maďarsku.